’अस त्रैबै जने होटल च परतोए। में उनें गी समझाया जे बेह्तर होग जेकर ओह् आपूं गै अपने नांऽ इक कमरा बुक्क कराई लैन। में उ’नें गी कराए दे पैसे देई ओड़ङ। उनें एह् गल्ल मन्नी लैती। असें फ्ही किट्ठे चाह् पीती। ओह् अपने कमरे च गेइयां ते में अपने कमरे च आई गेआ। रातीं दा खाना बी असें किठ्ठे खाद। पैसे में गै दित्ते। फ्ही इद्धर-उद्धर दियां गल्लां होंदियां रेहियां। दस बज्जी गेदे हे। घर में दस बजे तगर सेई जन्नां। मिगी नींदैर दा घोट चढ़न लगी पेदा हा। में उंदे कोला अजाजत लेइयै कमरे च आई गेआ, ते कप्पड़े बदलियै बिस्तरे च लेटी गेआ। मिगी निं पता नींदर कुसलै आई गेई।’